Године 2003, Џорџ Клуни се побунио против инвазије САД на Ирак уз речи: "Непријатеља више не можете поразити оружјем. Уместо тога стварате читаве генерације људи жељних освете. Наши противници прибегавају аутомобилима-бомбама и самоубилачким нападима, јер не изналазе други начин за победу... Ми више никога не можемо победити." На питање одакле веза између Садама Хусеина и бин Ладена, или између 11. септембра и Рата у Ираку, одговорио је: "Није непатриотски наше лидере сматрати одговорним за то". Осим овог, противио се и мешању НАТО снага у сукобе у Дарфуру, и замолио египатске власти да пруже заштиту бројним жртвама насиља у тој области. Три године касније провео је десет дана у Судану и Чаду, снимајући документарни филм "Дарфур сада", с циљем да прикаже колико је ситуација у том региону напета и драматична.